62017TJ0242_INF
Sentenza tal-Qorti Ġenerali (L-Ewwel Awla) tad‑19 ta’ Ottubru 2022 – SC vs Eulex Kosovo
(Kawża T‑242/17 RENV)
“Klawżola ta’ arbitraġġ – Politika estera u ta’ sigurtà komuni – Persunal ċivili internazzjonali tal-missjonijiet internazzjonali tal-Unjoni Ewropea – Kuntratti ta’ reklutaġġ għal żmien determinat suċċessivi – Kompetizzjoni interna – Nuqqas ta’ tiġdid tal-kuntratt għal żmien determinat – Responsabbiltà kuntrattwali – Responsabbiltà mhux kuntrattwali – Rikors għad-danni – Ġurisdizzjoni tal-Qorti Ġenerali – Ammissibbiltà – Proċedura fil-kontumaċja”
1.
Politika estera u ta’ sigurtà komuni – Missjonijiet ċivili tal-Unjoni Ewropea – Persunal – Persunal ċivili internazzjonali – Rikors għad-danni – Ġurisdizzjoni tal-qorti tal-Unjoni – Membru tal-persunal irreklutat abbażi ta’ kuntratti suċċessivi għal żmien determinat – L-ewwel kuntratti ta’ xogħol li jattribwixxi ġurisdizzjoni lill-qrati ta’ Stat Membru – L-aħħar kuntratti ta’ xogħol li jinkludu klawżola ta’ arbitraġġ li tattribwixxi ġurisdizzjoni lill-Qorti tal-Ġustizzja – Kamp ta’ applikazzjoni tal-klawżola ta’ arbitraġġ – Rikors intiż sabiex tiġi kkonstatata l-illegalità ta’ deċiżjoni li abbażi tagħha ma ġietx aċċettata l-kandidatura ta’ din il-persuna fi tmiem kompetizzjoni interna u ta’ deċiżjoni ta’ nuqqas ta’ tiġdid tal-aħħar kuntratt tagħha – Inklużjoni
(Artikolu 268 u Artikolu 272 TFUE)
(ara l-punti 42 sa 45, 47)
2.
Politika estera u ta’ sigurtà komuni – Missjonijiet ċivili tal-Unjoni Ewropea – Persunal – Persunal ċivili internazzjonali – Rikors għad-danni – Membru tal-persunal irreklutat abbażi ta’ kuntratti suċċessivi għal żmien determinat – Deċiżjoni li l-kandidatura ta’ dan tal-aħħar ma tiġix aċċettata f’kompetizzjoni interna u deċiżjoni ta’ nuqqas ta’ tiġdid tal-aħħar kuntratt tiegħu – Kuntest li jiġġustifika d-dehra ta’ nuqqas ta’ imparzjalità jew ta’ kunflitt ta’ interessi – Kumpens għad-dannu materjali mġarrab
(Artikolu 268 u Artikolu 272 TFUE)
(ara l-punti 60 sa 68)
Dispożittiv
1)
Eulex Kosovo hija kkundannata tħallas lil SC kumpens għad-dannu materjali mġarrab ekwivalenti għal dsatax-il xahar salarju gross, flimkien maż-żieda tal-allowance ta’ kuljum u ż-żieda fis-salarju, sabiex jikkorrispondu għas-sitwazzjoni li kienet tirriżulta li kieku l-aħħar kuntratt ta’ xogħol kien iġġedded sal‑14 ta’ Ġunju 2018, kif ukoll kumpens għad-dannu morali mġarrab, evalwat ex æquo et bono għal EUR 50000.
2)
Eulex Kosovo hija kkundannata għall-ispejjeż ta’ dawn il-proċeduri kif ukoll għal dawk sostnuti fil-Kawża C‑730/18 P u fil-Kawża T‑242/17.